Exclusiv. Videanu surprins pe lângă fosta locuință a lui Dragnea. Ce căuta fostul primar în zonă
- Maria Pană
- 26 martie 2024, 08:28
Adriean Videanu, fost primar al capitalei, a fost surprins de paparazzi EVZ dând târcoale zonei unde odată locuia Liviu Dragnea.
Fostul primar general al Capitalei nu a venit degeaba, ci la dentistul care îl tratează. Doar că vizita nu pare să fi fost una lipsită de durere. Cel puțin dacă e să judecăm după imaginile surprinse.
Fostul primar se cam ține de gură, semn că intervenția a fost una buclucașă. Cu toate acestea după câteva secunde, deși se vede pe fața lui că nu e tocmai fericit, fostul primar merge către mașină.
Fostul primar, relație complicată cu dentistul
Își deschide automobilul și se urcă la volan. Nu înainte de a-și verifica telefonul și mesajele primite. Odată urcat în mașină pleacă de la dentist în fuga mare, lucru care cumva se explică.
"Relația" dintre fostul edil și dentist durează de ceva vreme. Cel puțin de vreo doi ani. Semn că fostul primar ori are probele cu dantura destul de serioase, ori evită să vină pe cât de des ar fi nevoie pentru a scăpa.
După o carieră politică de mai bine de 20 de ani, Videanu a decis să se retragă acum 9 ani din această zonă.
De atunci, fostul edil s-a preocupat în mod exclusiv de afacerile lui. Asta deși a declarat în mai multe rânduri că a ieșit din conducerea firmei pe care a înființat-o și care produce marmură.
Praful de marmură s-a transformat în "praf în ochi"?
Potrivit informațiilor din spațiul public ar fi rămas doar în acționariatul ei.
Chiar și așa, Videanu a precizat că au în proiect ceva care ar trebui să revoluționeze piața ambalajelor din plastic. "Este un proiect inovator la care lucrăm de șase ani.
Concret, este un produs care sperăm să înlocuiască toate ambalajele din plastic și care va fi făcut din praf de marmură.
Vrem să facem un pic mai bine pentru lume", a declarat Videanu în trecut. Doar că până acum nu s-a mai auzit nimic de acest proiect.